ai4bharat/Pralekha huggingface dataset:
ఆర్థిక మంత్రిత్వ శాఖ
కోవిడ్-19 వ్యాక్సిన్ అభివృద్ధికి ఆర్థిక సహాయం
ప్రభుత్వం కోవిడ్-19 వ్యాక్సిన్ అభివృద్ధికి పబ్లిక్ రీసెర్చ్ ఇన్స్టిట్యూట్లు, పరిశ్రమలకు ఆర్థిక సహాయం అందించింది. బయోటెక్నాలజీ  డిపార్ట్మెంట్, కేంద్ర శాస్త్ర, సాంకేతిక మంత్రిత్వ శాఖ, దాని ప్రభుత్వ రంగ సంస్థ బయోటెక్నాలజీ ఇండస్ట్రీ రీసెర్చ్ అసిస్టెన్స్ కౌన్సిల్  ద్వారా ఈ ఆర్థిక సహాయాన్ని అందించింది. ఆర్థిక శాఖ సహాయ మంత్రి శ్రీ పంకజ్ చౌదరి ఈ రోజు లోక్సభలో అడిగిన ఒక ప్రశ్నకు లిఖితపూర్వక సమాధానంలో ఈ విషయాన్ని వెల్లడించారు. కోవిడ్-19 వ్యాక్సిన్ల అభివృద్ధికి దాదాపు తొమ్మిది  ప్రైవేట్ పరిశ్రమలకు ఆర్థిక సహాయం అందించినట్లు మంత్రి పేర్కొన్నారు. ఇందుకోసం రూ.489 కోట్లు కేటాయించగా రూ.148 కోట్ల సొమ్మును పంపిణీ చేశారు. దేశంలో పౌరులంరూ ఉచిత టీకాలు వేసుకోవడానికి అర్హులని ప్రభుత్వం నిర్ణయించిందన్నారు. కోవిడ్-19 టీకా కోసం కేంద్ర ప్రభుత్వం
తన బడ్జెట్-2021-22లో రూ.35,000 కోట్ల మేర నిధుల కేటాయింపు జరిపినట్టు మంత్రి ఈ సందర్భంగా పేర్కొన్నారు. దీనికి తోడు అవసరమైతే ప్రస్తుత ఆర్థిక సంవత్సరంలో మరిన్ని అదనపు నిధులు ఇవ్వడానికి తమ ప్రభుత్వం కట్టుబడి ఉందని ఆర్థిక మంత్రి శ్రీమతి నిర్మలా సీతారామన్ బడ్జెట్ ప్రసంగంలోని 38వ పేరాలో ప్రకటించిందని సహాయ మంత్రి పంకజ్పే చౌదరి పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పర్యావరణంపై భారత-జపాన్ దేశాల మధ్య ఈ రోజు జరిగిన - మొదటి ఉన్నత స్థాయి విధానపరమైన చర్చలు
భారత - జపాన్ దేశాల మొదటి ఉన్నత స్థాయి విధానపరమైన చర్చలు 2021 సెప్టెంబర్, 7వ తేదీ న, భారత కేంద్ర పర్యావరణ, అటవీ, వాతావరణ మార్పు శాఖ మంత్రి శ్రీ భూపేందర్ యాదవ్ మరియు జపాన్ దేశ పర్యావరణ శాఖ మంత్రి శ్రీ కోయిజుమి షింజిరో ల మధ్య జరిగాయి. వాయు కాలుష్యం, స్థిరమైన సాంకేతికతలు, రవాణా, వాతావరణ మార్పు, సముద్రపు చెత్త , ఫ్లోరోకార్బన్లు, సి.ఓ.పి.-26, మొదలైన అంశాలపై వారు చర్చించారు.
ఈ సమావేశంలో, శ్రీ భూపేందర్ యాదవ్ మాట్లాడుతూ, పర్యావరణంపై భారత-జపాన్ ద్వైపాక్షిక సహకారం యొక్క ప్రాముఖ్యతను గుర్తించడంతో పాటు, భారతదేశంలో కొత్త సాంకేతికతలను తీసుకురావడంలో జపాన్ చేసిన కృషిని ప్రశంసించారు. అదేవిధంగా, గౌరవనీయులైన ప్రధానమంత్రి నాయకత్వంలో వాతావరణ మార్పులను ఎదుర్కోవడంలో భారతదేశం సాధించిన విజయాలను కూడా ఆయన ప్రత్యేకంగా పేర్కొన్నారు.
భారత - జపాన్ దేశాల మధ్య ముఖ్యంగా సర్కులర్ ఆర్థిక వ్యవస్థ, వనరుల సామర్థ్యం, తక్కువ కార్బన్ సాంకేతికత, గ్రీన్ హైడ్రోజన్ మొదలైన వాటిపై ద్వైపాక్షిక సహకారాన్ని బలోపేతం చేయడానికి అన్వేషించవచ్చునని, శ్రీ యాదవ్ సూచించారు.
తక్కువ కార్బన్ సాంకేతికతపై జపాన్ నైపుణ్యం, సాంకేతిక పరిజ్ఞానం ఆధారంగా, భారత, స్వీడన్ దేశాల నేతృత్వంలో ప్రపంచ స్థాయిలో చేపట్టిన కార్యక్రమాలలో, పరిశ్రమ పరివర్తన కోసం లీడర్షిప్ గ్రూపులో చేరడాన్ని పరిగణించాలని కూడా, కేంద్ర పర్యావరణ శాఖ మంత్రి జపాన్ దేశాన్ని అభ్యర్థించారు.
జపాన్ పర్యావరణ శాఖ మంత్రి, శ్రీ కోయిజుమి షింజిరో, జపాన్ పర్యావరణ మంత్రి ఈ సందర్భంగా మాట్లాడుతూ, జాయింట్ క్రెడిట్ మెకానిజం , విపత్తు స్థితిస్థాపక మౌలిక సదుపాయాల కూటమి  ద్వారా రెండు దేశాలు ద్వైపాక్షిక సహకారాన్ని బలోపేతం చేయగలవనీ, జి-20 ఆమోదించిన ప్రాంతాలలో సహకారం, ముఖ్యంగా వాతావరణం, పర్యావరణం మరియు విద్యుత్తు గురించి కూడా అన్వేషించవచ్చునని, పేర్కొన్నారు.
పర్యావరణంపై ద్వైపాక్షిక సహకారాన్ని మరింత బలోపేతం చేయడానికీ, జె.సి.ఎం. పై చర్చలను మరింత ముందుకు తీసుకెళ్లడానికీ ఇరుపక్షాలు అంగీకరించాయి.
రక్షణ మంత్రిత్వ శాఖ
వరద ప్రభావిత రాష్ట్రాల్లో ఐఏఎఫ్ సహాయక చర్యలు
1. వరద ప్రభావిత హిమాచల్ప్రదేశ్, పంజాబ్ రాష్ట్రాల్లో 'మానవత సాయం & విపత్తు సహాయ కార్యక్రమాలను' భారత వైమానిక దళం  చేపడుతోంది. గత 48 గంటల్లో మొత్తం 40 కార్యకలాపాలు చేపట్టి 126 మందిని రక్షించింది, వివిధ ప్రాంతాల్లో 17 టన్నుల సహాయ సామగ్రిని పంపిణీ చేసింది.
2. గత 24 గంటల్లో, హరియాణాలోని వరద బాధిత ప్రాంతాల్లోనూ సహాయ కార్యకలాపాలు నిర్వహించింది. నిహార, అల్లావుదీన్ మజ్రా, బిషన్గఢ్, సెగ్తా, భున్ని, ముమ్ని, సెగ్టి, జాన్సుయ్ గ్రామాలకు ఎం-17 హెలికాప్టర్ల ద్వారా ఆహార పదార్థాలు, టార్పాలిన్ షీట్లు, తాజా ఆహారం, మంచినీటి బాటిళ్లను అందజేసింది.
3. అవసరమైతే మరిన్ని సహాయ కార్యక్రమాలు చేపట్టేందుకు మరికొంత మంది వైమానిక సిబ్బంది, ఎం-17 & చినూక్ హెలికాప్టర్లు, ఏఎన్-32 & సి-130 రవాణా విమానాలు సిద్ధంగా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ 19 అప్డేట్స్
భారత ప్రభుత్వం, కోవిడ్ -19 సంక్షోభ తీవ్రతకు అనుగుణంగా , ముందస్తు చర్యలు, సానుకూల వైఖరి ద్వారా రాష్ట్రాలు , కేంద్రపాలిత ప్రాంతాలతో కలసి సమిష్టి కృషితో వైరస్ నివారణ, నియంత్రణ, నిర్వహణ కోసం అనేక చర్యలు తీసుకుంటోంది. వీటిని క్రమం తప్పకుండా ఉన్నత స్థాయిలో సమీక్షిస్తున్నారు
వ్యక్తిగత రక్షణ పరికరాలను హేతుబద్ధంగా వాడకంపై అదనపు మార్గదర్శకాలను కేంద్ర ఆరోగ్య కుటుంబ సంక్షేమ మంత్రిత్వశాఖ నిన్న విడుదల చేసింది. ఈ మార్గదర్శకాలు , వ్యక్తగత రక్షణ పరికరాల హేతుబద్ధ వినియోగానికి సంబంధించి ఇంతకుముందు జారీచేసిన మార్గదర్శకాలకు కొనసాగింపుగా జారీచేశారు. సవివరమైన మార్గదర్శకాలను కింది లింక్ లో చూడవచ్చు.
https://www.mohfw.gov.in/pdf/AdditionalguidelinesonrationaluseofPersonalProtectiveEquipmentsettingapproachforHealthfunctionariesworkinginnonCOVIDareas.pdf
ఇప్పటివరకూ దేశంలో కోవిడ్ -19 వైరస్ నుంచి 9950 మంది కోలుకున్నారు. గత 24 గంటలలో , 1061 మంది పేషెంట్లు వ్యాధినుంచి కోలుకున్నారు. దీనితో మన దేశంలో ఈ వ్యాధినుంచి కోలుకున్న వారి శాతం 26.65 కు చేరుకుంది. మొత్తం కోవిడ్ -19 నిర్ధారణ కేసులు ఇప్పుడు 37,336 కు చేరుకున్నాయి. నిన్న టి నుంచి దేశంలో కోవిడ్ -19 నిర్థారితకేసులు 2293.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/.
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in .కు పంపవచ్చు.
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.
https://www.mohfw.gov.in/pdf/coronvavirushelplinenumber.pdf .
(
ప్రధాన మంత్రి కార్యాలయం
జిఇఎమ్లో 2022–23 లో స్థూల వ్యాపార విలువ 2 లక్షల కోట్లరూపాయల ను మించడం పట్ల సంతోషాన్ని వ్యక్తం చేసిన ప్రధాన మంత్రి
జిఇఎమ్ లో 2022–23 లో స్థూల వ్యాపార విలువ 2 లక్షల కోట్ల రూపాయల ను మించిపోవడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
కేంద్ర మంత్రి శ్రీ పీయూష్ గోయల్ ట్వీట్ కు ప్రధాన మంత్రి సమాధానాన్ని ఇస్తూ,
‘‘భళీ. @GeM_India మనకు భారతదేశం ప్రజానీకం యొక్క శక్తి మరియు నవపారిశ్రామికత్వం తాలూకు సత్తా ను తెలియజేసింది. అది అనేక మంది పౌరుల కు సమృద్ధమైనటువంటి మరియు ఉత్తమమైనటువంటి బజారుల కు పూచీ పడింది.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలో మౌలిక సదుపాయాల కల్పనలో మైలురాయిగా నిలిచేలా, ఆరోగ్య రంగంలో పరిశోధనలకు ప్రోత్సాహకరంగా, నాగ్పుర్లో నేషనల్ ఇన్స్టిట్యూట్ ఫర్ వన్ హెల్త్కు శంకుస్థాపన చేయనున్న ప్రధాన మంత్రి శ్రీ నరేంద్ర మోదీ
ఇప్పటివరకు గుర్తించని జంతు సంబంధ వ్యాధి కారకాలను గుర్తించే సన్నద్ధతను, ప్రయోగాల సామర్థ్యాన్ని పెంచడంపై దృష్టి పెట్టనున్న జాతీయ సంస్థ
హిమోగ్లోబినోపతి, ఈ తరహా వ్యాధుల మీద దేశంలో జరుగుతున్న పరిశోధనలో ముఖ్య పాత్ర పోషించే సెంటర్ ఫర్ రీసెర్చ్, మేనేజ్మెంట్ అండ్ కంట్రోల్ ఆఫ్ హిమోగ్లోబినోపతిని కూడా ప్రారంభించనున్న పీఎం
డిసెంబర్ 11, 2022న, నాగ్పుర్లో నేషనల్ ఇన్స్టిట్యూట్ ఫర్ వన్ హెల్త్కు గరవనీయ ప్రధాని శ్రీ నరేంద్ర మోదీ శంకుస్థాపన చేయనున్నారు. సెంటర్ ఫర్ రీసెర్చ్, మేనేజ్మెంట్ అండ్ కంట్రోల్ ఆఫ్ హిమోగ్లోబినోపతిని కూడా ప్రారంభించనున్నారు.
మన దేశంలో వ్యాధి ప్రభావిత ప్రజలకు సేవలందించే ఆరోగ్య పరిశోధనలను మెరుగుపరచడంలో ప్రభుత్వం చేస్తున్న ప్రయత్నాలను ఈ విశిష్ఠ వైద్య సంస్థలు మరింత వేగవంతం చేస్తాయి. నాగ్పుర్లోని నేషనల్ ఇన్స్టిట్యూట్ ఫర్ వన్ హెల్త్కి శంకుస్థాపన చేయడంతో పాటు, చంద్రాపూర్లోని 'ఐసీఎంఆర్- సెంటర్ ఫర్ రీసెర్చ్, మేనేజ్మెంట్ & కంట్రోల్ ఆఫ్ హిమోగ్లోబినోపతిస్'ను ప్రధాని ప్రారంభిస్తారు. కేంద్ర ఆరోగ్యం & కుటుంబ సంక్షేమ శాఖ సహాయ మంత్రి డా.భారతి ప్రవీణ్ పవార్, ఆరోగ్య పరిశోధన విభాగం కార్యదర్శి డా.రాజీవ్ బహ్ల్ కూడా ఈ కార్యక్రమంలో పాల్గొంటారు.
మానవులు, జంతువుల మధ్య పెరిగిన పరస్పర బంధాలు, వాతావరణ మార్పుల ప్రభావంతో మానవ ఆరోగ్యంలో కొత్త సవాళ్లను ఎదుర్కొంటోంది. ప్రజలకు వ్యాపించే ఇన్ఫెక్షన్లలో సగానికి పైగా జంతువుల ద్వారా వస్తున్నాయి. ఈ నేపథ్యంలో, నాగ్పుర్లోని నేషనల్ ఇన్స్టిట్యూట్ ఫర్ వన్ హెల్త్ ఏర్పాటు మన దేశానికి ముఖ్యమైన మైలురాయి. ఇప్పటివరకు తెలియని జంతు సంబంధ వ్యాధి కారకాల గుర్తింపు కోసం సన్నద్ధతను, ప్రయోగాల సామర్థ్యాన్ని పెంచడంపై ఈ జాతీయ ఆరోగ్య సంస్థ దృష్టి పెడుతుంది. ఈ ప్రత్యేక సంస్థలో బయో సేఫ్టీ లెవల్  ప్రయోగశాల ఉంటుంది. ప్రజారోగ్యానికి సంబంధించిన జంతు సంబంధ వ్యాధి కారకాల వ్యాప్తిని పరిశోధించడానికి, మెరుగైన వ్యాధి నియంత్రణ వ్యూహాలను అభివృద్ధి చేయడానికి ఇది సహాయపడుతుంది.
మధ్య భారతదేశంలో ఉన్న విదర్భ ప్రాంతంలో, ముఖ్యంగా అక్కడి గిరిజన జనాభాలో, సికిల్ సెల్ వ్యాధి ప్రాబల్యం ఎక్కువగా ఉంది. కొన్ని గిరిజన ప్రాంతాల్లో వ్యాధి వ్యాప్తి ప్రమాదం 35% వరకు ఉండవచ్చు. ఈ సమస్యను గుర్తించి, దేశంలో ఇలాంటి వ్యాధుల వ్యాప్తిని నియంత్రించడానికి ఐసీఎంఆర్- సెంటర్ ఫర్ రీసెర్చ్, మేనేజ్మెంట్ & కంట్రోల్ ఆఫ్ హిమోగ్లోబినోపతిని స్థాపించారు. దేశంలో 'హిమోగ్లోబినోపతి', ఈ తరహా వ్యాధులపై పరిశోధనలో ఇది ముఖ్య పాత్ర పోషిస్తుంది. రోగ నిర్ధరణ, పరిశోధన కోసం ఈ కేంద్రంలో అత్యాధునిక సౌకర్యాలు ఉన్నాయి. ఈ తరహా వ్యాధుల మీద పరిశోధనల్లో సరికొత్త ఒరవడిని సృష్టించడానికి ఇది వీలు కల్పిస్తుంది. ఈ వైద్య కేంద్రాన్ని 'హీమోగ్లోబినోపతి' కోసమే ప్రత్యేకంగా ఏర్పాటు చేశారు. 'హీమోగ్లోబిన్' సంబంధిత వ్యాధులు, తలసేమియా, సికిల్ సెల్ రుగ్మతల మీద ఇక్కడ పరిశోధనలు జరుగుతాయి. చంద్రాపూర్, పరిసర ప్రాంతాల్లోని రోగులకు ఉపశమనం చేకూర్చే సామాజిక నియంత్రణ కార్యక్రమాలు, పరిశోధనలను ఈ కేంద్రం చేపడుతుంది.
ప్రధాన మంత్రి కార్యాలయం
భారతదేశాన్ని ఆత్మనిర్భర్భారత్ గా మలచే ప్రయత్నాల ను ప్రశంసించిన ప్రధాన మంత్రి
పావువా న్యూ గినీ కి దేశీయం గా ఉత్పత్తి చేసిన ఎవిజిఎఎస్ 10 ఎల్ఎల్ యొక్క ఒకటో బ్యాచ్ ను విజయవంతం గా ఎగుమతి చేయడం ద్వారా దేశాన్నిఆత్మనిర్భర్ గా మలచేందుకు ఇండియన్ ఆయిల్ కార్పొరేశన్ లిమిటెడ్ చేసిన ప్రయత్నాల ను ప్రధాన మంత్రి శ్రీ నరేంద్ర మోదీ మెచ్చుకొన్నారు.
పెట్రోలియమ్ మరియు సహజవాయువు శాఖ కేంద్ర మంత్రి శ్రీ హర్ దీప్ సింహ్ పురి ట్వీట్ ను ప్రధాన మంత్రి శేర్ చేస్తూ,
‘‘ఇది చూసి సంతోషం కలిగింది. ఈ చర్య ఆత్మనిర్భర్ భారత్ యొక్క ప్రయాసల ను బలపరుస్తుంది.’’ అని ఒక ట్వీట్ లో పేర్కొన్నారు.
(
ఆర్థిక మంత్రిత్వ శాఖ
నగదు ఉపసంహరణపై టీడీఎస్ వర్తింపు రేట్లను నిర్ధరించే సదుపాయం ప్రవేశపెట్టిన సీబీడీటీ
ఆదాయపన్ను రిటర్న్ దాఖలు చేయనివారు రూ.20 లక్షలకు పైగా నగదు, దాఖలు చేసిన వ్యక్తులు రూ.కోటి కంటే ఎక్కువ నగదు ఉపసంహరిస్తే వర్తించే టీడీఎస్ రేటును నిర్ధరించే పనిని సులభతరం చేస్తూ, బ్యాంకులు, పోస్టాఫీసులకు కొత్త కార్యాచరణను అందుబాటులోకి తెచ్చినట్లు ఆదాయపు పన్ను శాఖ తెలిపింది. ఈ సదుపాయం ద్వారా ఇప్పటివరకు దాదాపు 53 వేల అభ్యర్థనలను విజయవంతంగా పరిష్కరించారు.
“Verification of applicability u/s 194N” పేరిట www.incometaxindiaefiling.gov.in సైట్లో ఈనెల 1వ తేదీ నుంచి ఈ సదుపాయం అందుబాటులోకి వచ్చినట్లు సీబీడీటీ తెలిపింది. వెబ్ సర్వీసెస్ ద్వారా దీనిని బ్యాంకులకు కూడా అందుబాటులోకి తెచ్చారు. దీనివల్ల ప్రక్రియ మొత్తం ఆటోమేటిక్గా జరగడమేగాక, బ్యాంకు అంతర్గత కోర్ బ్యాంకింగ్ సొల్యూషన్తో అనుసంధానమవుతుంది.
ఈ సదుపాయం గురించి సీబీడీటీ చెబుతూ, టీడీఎస్ వర్తించే రేటును నిర్ధరించడానికి, నగదు తీస్తున్న వ్యక్తి పాన్ నంబర్ను మాత్రమే బ్యాంకు లేదా పోస్టాఫీస్ నమోదు చేయాల్సివుంటుందని వివరించింది. పాన్ నంబర్ నమోదు చేయగానే... "నగదు ఉపసంహరణ రూ.కోటి దాటితే టీడీఎస్ 2 శాతం వసూలు చేయబడుతుంది" [నగదు ఉపసంహరించే వ్యక్తి ఆదాయపన్ను రిటర్న్ దాఖలు చేస్తుంటే], నగదు ఉపసంహరణ రూ.20 లక్షలు దాటితే టీడీఎస్ 2 శాతం వసూలు చేయబడుతుంది. రూ.కోటి దాటితే 5 శాతం వసూలు చేయబడుతుంది” [నగదు ఉపసంహరించే వ్యక్తి ఆదాయపన్ను రిటర్న్ దాఖలు చేయకపోతే] అన్న సందేశం కంప్యూటర్ తెరపై తక్షణమే కనిపిస్తుంది.
ఎప్పుడూ ఆదాయపన్ను రిటర్నులు దాఖలు చేయని వ్యక్తులు భారీ మొత్తంలో నగదు తీసుకుంటున్నట్లు 'నగదు ఉపసంహరణ సమాచారం' సూచిస్తోందని సీబీడీటీ తెలిపింది. అలాంటివారితో రిటర్న్ దాఖలు చేయించడానికి, దాఖలు చేయనివారి నగదు ఉపసంహరణలపై కన్నేసి ఉంచడానికి, నల్లధనాన్ని అరికట్టడానికి, నగదు ఉపసంహరణలను తగ్గించడానికి జులై 1, 2020 నుంచి వర్తించేలా ఆదాయపన్ను చట్టానికి ఆర్థిక చట్టం-2020 సవరణ చేసింది.
నగదు లావాదేవీలను తగ్గించేందుకు, తక్కువ నగదు చలామణీ ఆర్థిక వ్యవస్థగా అవతరించడానికి, 2019 సెప్టెంబర్ 1వ తేదీ నుంచి వర్తించేలా, ఆదాయపన్ను చట్టంలో 194N సెక్షన్ను ఆర్థిక చట్టం -2019 చేర్చింది. కొన్ని మినహాయింపులకు లోబడి, బ్యాంక్ లేదా పోస్టాఫీసు ఖాతా నుంచి రూ.కోటి కంటే ఎక్కువ నగదు తీసుకుంటే టీడీఎస్ 2 శాతం వసూలు చేయాలన్నది ఈ సెక్షన్ నిర్దేశం.
|
ఆరోగ్య, కుటుంబ సంక్షేమ మంత్రిత్వ శాఖ
|
210.31 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 96,506
గత 24 గంటల్లో నమోదయిన కొత్త కేసులు 8,586
ప్రస్తుత రికవరీ రేటు 98.59%
వారపు పాజిటివిటీ రేటు 3.31%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 210.31 కోట్ల  డోసులను అధిగమించింది. 2,79,87,316 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,13,654
|
|
రెండో డోసు
|
|
1,01,03,182
|
|
ముందు జాగ్రత్త డోసు
|
|
66,59,587
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,33,829
|
|
రెండో డోసు
|
|
1,76,92,514
|
|
ముందు జాగ్రత్త డోసు
|
|
1,29,48,549
|
|
12-14 ఏళ్ల వారు
|
|
మొదటి డోసు
|
|
4,00,16,064
|
|
రెండో డోసు
|
|
2,96,52,329
|
|
15-18 ఏళ్ల వారు
|
|
మొదటి డోసు
|
|
6,15,71,287
|
|
రెండో డోసు
|
|
5,20,39,860
|
|
18-44 ఏళ్ల వారు
|
|
మొదటి డోసు
|
|
56,03,21,146
|
|
రెండో డోసు
|
|
51,20,83,951
|
|
ముందు జాగ్రత్త డోసు
|
|
5,20,88,092
|
|
45-59 ఏళ్ల వారు
|
|
మొదటి డోసు
|
|
20,38,53,235
|
|
రెండో డోసు
|
|
19,60,85,623
|
|
ముందు జాగ్రత్త డోసు
|
|
3,03,26,336
|
|
60 ఏళ్లు పైబడినవారు
|
|
మొదటి డోసు
|
|
12,75,48,856
|
|
రెండో డోసు
|
|
12,25,59,307
|
|
ముందు జాగ్రత్త డోసు
|
|
3,87,68,302
|
|
ముందు జాగ్రత్త డోసులు
|
|
14,07,90,866
|
|
మొత్తం డోసులు
|
|
2,10,31,65,703
దేశవ్యాప్త క్రియాశీల కేసుల సంఖ్య 96,506. మొత్తం పాజిటివ్ కేసుల్లో ఇది 0.22 శాతం.
భారతదేశ రికవరీ రేటు 98.59 శాతంగా ఉంది. గత 24 గంటల్లో 9,680 మంది రోగులు కోలుకున్నారు. దీంతో, కోలుకున్న రోగుల సంఖ్య  4,37,33,624 కి పెరిగింది.
గత 24 గంటల్లో 8,586 కొత్త కేసులు నమోదయ్యాయి.
గత 24 గంటల్లో మొత్తం 3,91,281 పరీక్షలు చేశారు. దేశవ్యాప్తంగా ఇప్పటివరకు 88.31 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.31 శాతంగా, రోజువారీ పాజిటివిటీ రేటు 2.19 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
రాష్ట్రాలు, కేంద్రపాలిత ప్రాంతాలకు 43.25 కోట్లకుపైగా వాక్సిన్ డోస్లను సరఫరా చేయడం జరిగింది.
2.88 కోట్లకుపైగా మిగులు, ఉపయోగించని వాక్సిన్ డోస్లు రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద
ఉపయోగానికి సిద్ధంగా ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
|
|
వాక్సిన్ డోస్లు
|
|

|
|
సరఫరా చేసినవి
|
|
43,25,17,330
|
|
పంపిణీ దశలో ఉన్నవి
|
|
53,38,210
|
|
వినియోగించినవి
|
|
40,36,44,231
|
|
మిగులు అందుబాటులో ఉ న్నవి
|
|
2,88,73,099
రాష్ట్రాలు ,కేంద్రపాలిత ప్రాంతాలకు ఇప్పటివరకు 43.25 కోట్ల  వాక్సిన్ డోస్లను వివిధ మార్గాల ద్వారా పంపిణీ చేయడం జరిగింది. మరో 53,38,210 డోస్లు పంపిణీ దశలో ఉన్నాయి.
ఈ మొత్తం లో వృధా అయిన డోస్లతో కలిపి 40,36,44,231 డోస్లు  ఉపయోగించడం జరిగింది.
2.88 కోట్లకు పైగా డోస్లు  మిగులు, ఉపయోగించని కోవిడ్వాక్సిన్ డోస్లు ఇంకా వివిధ రాష్ట్రాలు, కేంద్రపాలిత ప్రాతాలు,ప్రైవేటు ఆస్పత్రుల వద్ద ఉన్నాయి.
చట్ట, న్యాయ మంత్రిత్వ శాఖ
డిజిటల్ విభజనను తగ్గించి & అందరికీ న్యాయాన్ని అందించడం కోసం - ఇసేవా కేంద్రాలు
న్యాయస్థానాలకు సంబంధించిన పౌర కేంద్రిత సేవలను, కేసు సంబంధిత సమాచారాన్ని అందరు వాటాదారులు సౌకర్యవంతంగా లబ్ధి పొందేలా 25 హైకోర్టుల కింద 815 ఇసేవా కేంద్రాలను ఏర్పాటు చేశారు.
ఇసేవా కేంద్రాల గురించిః న్యాయవాదులు, కక్షిదారులకు ఇ ఫైలింగ్ సేవలను అందించడం ద్వారా డిజిటల్ విభజనకు వంతెనగా ఇసేవా కేంద్రాలను ప్రారంభించడం జరిగింది. అన్ని హైకోర్టులు, పైలెట్ ప్రాజెక్టుగా ఒక జిల్లా కోర్టు సహా అన్ని కోర్టు సముదాయాలలోనూ వీటి ఉనికి కోసం విస్తరణ జరుగుతోంది. న్యాయవాది లేదా కక్షిదారు అవసరమైన సౌలభ్యతకు సంబంధించిన సమాచారం, ఇఫైలింగ్ను అందించే ఉద్దేశ్యంతో కోర్టు సముదాయాల ప్రవేశద్వారాల వద్ద ఇసేవా కేంద్రాలను ఏర్పాటు చేస్తున్నారు.
భారత దేశపు తొలి ఇ- రిసోర్స్ కేంద్రాన్ని 30 అక్టోబర్ 2020న మహారాష్ట్రలోని నాగ్పూర్లో ప్రారంభించారు. న్యాయకౌశల్ పేరిట వెలిసిన ఇ- రిసోర్స్ కేంద్రం భారత సుప్రీం కోర్టులోనూ, దేశవ్యాప్తంగా ఉన్న హైకోర్టుల్లోనూ, జిల్లా కోర్టుల్లోనూ కేసులను ఇ-ఫైలింగ్ చేసే సౌకర్యాన్ని కల్పిస్తుంది.
ఇది ఆన్లైన్ ఇ-కోర్టు సేవలను అందుకోవడంలో న్యాయవాదులకు, కక్షిదారులకు తోడ్పాటు అందిస్తూ, సాంకేతికతను భరించలేనివారికి సహాయకునిగా ఉంటుంది. ఇది దేశవ్యాప్తంగా కేసులను ఇ-ఫైలింగ్ చేసే సౌకర్యాన్ని కల్పించడం, దృశ్యమాధ్యమం ద్వారా విచారణ జరపడం, స్కానింగ్, ఇ-కోర్టు సేవలను అందుబాటులోకి తేవడం సహా కాలాన్ని ఆదా చేయడం, శ్రమను నివారించడం, దూరప్రాంతాలకు ప్రయాణించడం, ఖర్చులను ఆదా చేయడం వంటి లాభాలను అందిస్తుంది.
అంతరిక్ష విభాగం
భారతదేశాని కి, జపాన్ కు మధ్య విద్య పరమైన, పరిశోధన పరమైన సహకారం - ఆదాన, ప్రదానాల కు గాను ఎమ్ఒయు
భారత ప్రభుత్వ అంతరిక్ష విభాగానికి చెందిన నేశనల్ ఎట్ మాస్ఫేరిక్ రిసర్చ్ లాబరేటరీ కి , జపాన్ లోని క్యోటో లో గల క్యోటో యూనివర్సిటీ కి చెందిన రిసర్చ్ ఇన్స్ టిట్యూట్ ఫార్ సస్ టేనబుల్ హ్యూమనస్ఫియర్ కు  మధ్య 2020 నవంబరు 4న, 2020 నవంబరు 11న సంబంధిత సంస్థ ల మధ్య విద్య పరమైన, పరిశోధనాత్మకమైన సహకారం మరియు పరస్పర ఆదాన ప్రదానం కోసం ఒక అవగాహన పూర్వక ఒప్పంద పత్రం  పై సంతకాలైన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
ఉద్దేశ్యాలు
• వాతావరణ విజ్ఞాన శాస్త్రం, సాంకేతిక విజ్ఞానం ఎన్ఎఆర్ఎల్ మరియు ఆర్ఐఎస్హెచ్ ల పరిశోధన సదుపాయాల ను వినియోగించుకొంటూ సహకార పూర్వకమైన విజ్ఞాన శాస్త్ర ప్రయోగాలు/ ప్రచార ఉద్యమాలు తత్సంబంధిత అధ్యయనాలు, విజ్ఞాన శాస్త్ర సంబంధిత సామగ్రి ఆదాన ప్రదాన ప్రచురణలు, సమాచారం సంయుక్త పరిశోధన సమావేశాలు, వర్క్ షాపులు, అధ్యాపక సిబ్బంది, విద్యార్థులు, పరిశోధకుల రాకపోకల రంగాల లో ఉభయ సంస్థలు వాటి సహకారాన్ని ముందుకు తీసుకుపోవడానికి ఈ అవగాహన పూర్వక ఒప్పంద పత్రం వీలు కల్పిస్తుంది.
• ఈ ఎమ్ఒయు మాధ్యమం ద్వారా జపాన్ లోని శిగరాకీ లో మిడిల్ ఎండ్ అపర్ ఏట్ మాస్ఫియర్  రేడార్, ఇండోనేశియా లోని కోతోతాబంగ్ లో గల ఇక్వెటరియల్ ఎట్ మాస్ఫియర్ రేడార్ , ఆర్ఐఎస్హెచ్ కు చెందిన అనుపూరక ఉపకరణాల తో పాటు ఎన్ఎఆర్ఎల్ వద్ద గల మేసస్ఫియర్-స్ట్రాటస్ఫియర్-ట్రోపస్ఫియర్  రేడార్ , ఇంకా ఇతర ఉపలబ్ధ అనుపూరక ఉపకరణాల వంటి సదుపాయాలను పరస్పరం ఉపయోగించుకోవడం సాధ్యపడనుంది.
పూర్వరంగం
ఎన్ఎఆర్ఎల్, ఆర్ఐఎస్హెచ్ లు వాతావరణ సంబంధ విజ్ఞాన శాస్త్రం, సాంకేతిక విజ్ఞానం రంగం తో పాటు శాస్త్రవేత్త ల పరస్పర ఆదాన- ప్రదానం లోనూ సహకారాన్ని అందించుకొంటూ వస్తున్నాయి. ఈ వ్యవస్థ ను ఒక అవగాహనపూర్వక ఒప్పంద పత్రం మాధ్యమం ద్వారా 2008వ సంవత్సరం లో ఏర్పాటు చేసుకోవడం జరిగింది. పైన ప్రస్తావించిన అవగాహనపూర్వక ఒప్పంద పత్రాన్ని 2013వ సంవత్సరం లో తిరిగి నవీకరించుకోవడమైంది. ఉభయ పక్షాలు కొత్త దిశానిర్దేశాలకు అనుగుణం గా సహకారాత్మక అనుసంధానానికి ప్రోత్సహాన్ని అందించడం కోసం ఒక సరికొత్త అవగాహనపూర్వక ఒప్పంద పత్రం పైన 2020వ సంవత్సరం నవంబరు లో సంతకాలు చేశాయి; ఈ పత్రాన్ని ఒక పక్షానికి మరొక పక్షం ఇచ్చి, పుచ్చుకొన్నాయి.
ఆర్ఐఎస్హెచ్ నడుపుతున్న వాతావరణ రేడార్ సంబంధిత అంతర్జాతీయ పాఠశాల లో రిసోర్స్ పర్సన్స్ గా ఎన్ఎఆర్ఎల్ శాస్త్రవేత్తలు విధుల ను నిర్వర్తిస్తున్నారు. క్యోటో యూనివర్శిటీ కి చెందిన ఆచార్యులు, పరిశోధకుల బృందమొకటి ఎన్ఎఆర్ఎల్ ను సందర్శించింది; ఈ రెండు సంస్థలు చేపడుతున్న సహకారాత్మక పరిశోధన లను పటిష్టపరచడం కోసం ఒక కేంద్రిత కార్యశాల ను నిర్వహించడం జరిగింది.
వాణిజ్యం, పరిశ్రమల మంత్రిత్వ శాఖ
లాక్డౌన్ వేళ సెజ్ యూనిట్లకు, అభివృద్ధికర్తలు, సహ-అభివృద్ధికర్తలకు సర్కారు ఊరట
- నివేదికల సమర్పణ, వివిధ అనుమతులు పొందే విషయమై మినహాయింపు
- నిర్వాహకులు, యూనిట్లకు ఇబ్బందులు రాకుండా చేయాలని అధికారులకు ఆదేశాలు
కోవిడ్-19 మహమ్మారిని కట్టడి చేసేందుకు గాను దేశంలో లాక్డౌన్ అమలవుతున్న నేపథ్యంలో.. ప్రత్యేక ఆర్థిక మండళ్లలోని  యూనిట్లు, వాటి అభివృద్ధికర్తలు, సహ-అభివృద్ధికర్తలకు ప్రభుత్వం గొప్ప ఊరట కలిగించే నిర్ణయాన్ని ప్రకటించింది. సెజ్ యూనిట్లు, అభివృద్ధికర్తలు, సహ-అభివృద్ధికర్తలు అధికారికంగా దాఖలు చేయాల్సిన నివేదికలు, ప్రతాలు, కాలావధి ముగుస్తున్న అనుమతుల రెన్యువల్స్ తక్షణం పొందాల్సిన అవసర లేకుండా మినహాయింపులను ప్రకటించింది. లాక్డౌన్ నేపథ్యంలో అత్యధికంగా ప్రభుత్వ కార్యాలయాలు మూసివేసి ఉండడం, పని చేస్తున్నా కేవలం కొద్ది మంది సిబ్బందితో ముఖ్య విధులు నిర్వహిస్తున్న నేపథ్యంలో అనుమతులు లేని కారణంగా సెజ్ సంస్థల కార్యకలాపాలకు ఎలాంటి ఆటంకం కలుగకూడదన్న భావనతో కేంద్ర ప్రభుత్వ ఈ నిర్ణయం తీసుకుంది. కేంద్ర ప్రభుత్వం తాజాగా తీసుకున్న ఈ తాజా నిర్ణయంతో లాక్డౌన్ అమలులో ఉన్న సమయంలో సెజ్లు డెవపర్లు, సహ-డెవలపర్లు స్వతంత్ర చార్టర్డ్ ఇంజినీర్లు ధ్రువీకరించిన త్రైమాసిక అభివృద్ధి నివేదికను  దాఖలు చేయాల్సిన అవసరం లేదు. ఐటీ లేద ఐటీ ఆధారిత సేవలను అందిస్తున్న సెజ్ యూనిట్లు సాఫ్టెక్స్ ఫారమును కూడా దాఖలు చేయాల్సిన అవసరం లేదు. దీనికి తోడు వార్షిక పనితీరు నివేదికలు  కూడా సర్కారుకు నివేదించాల్సిన అవసరం లేదు. దీనికి తోడు సెజ్లను అభివృద్ధి చేసే మరియు అమలు చేసే ప్ర్రక్రియలో ఉన్న డెవపర్లు, సహ-డెవలపర్లు వివిధ విషయాల నిమిత్తం, యూనిట్ల ప్రారంభం కోసం తీసుకున్న లెటర్ ఆఫ్ అప్రూవల్స్  గడువు ముగుస్తున్నప్పటికీ.. పాత వాటి రెన్యూవల్స్ గానీ లేదా కొత్తవాటికి వెనువెంటనే దరఖాస్తు చేసుకొనే అవసరం లేకుండా తమతమ కార్యకలాపాలను సెజ్లు నిర్విరామంగా నిర్వర్తించుకొనేలా కేంద్ర ప్రభుత్వం తాజా ఉత్తర్వులలో వెసులుబాటును కల్పించింది. దేశంలో నెలకొన్న అసాధారణ పరిస్థితుల నేపథ్యంలో సెజ్ యూనిట్ల వారికి, సెజ్ అభివృద్ధికర్తలు, సహ-అభివృద్ధికర్తలకు ఎలాంటి ఇబ్బందులు కగకుండా అన్ని అవసరమైన చర్యలను తీసుకోవాల్సిందిగా సెజ్ల అభివృద్ధి కమిషనర్లకు సర్కారు ఆదేశాలు అందాయి. ఈ కాలంలో ఏదైనా అనుమతులకు సమ్మతులు నెరవేర్చని సందర్భంలో సంబంధితులపై ఎలాంటి శిక్షాత్మక చర్యలను అమలుపరచవద్దంటూ కమినర్లను ఆదేశించింది. దీనికి తోడు సాధ్యమైనంత వరకు ఎల్వోఏలు ఇతర సమ్మతులు పొడిగింపులను ఎలక్ర్టానిక్ రూపంలో సమయానుసారంగా అందుబాటులో ఉంచేలా చర్యలు తీసుకోవాలని కూడా కమిషనర్లకు ఆదేశాలు అందాయి. ఎలక్ర్టానిక్ విధానంలో పొడిగింపులు మంజూరు చేయడం సాధ్యంకాని సందర్భాల్లోను, అనుమతుల నిమిత్తం భౌతిక సమావేశం తప్పని సరిగా అవసరమైన నేపథ్యంలో సెజ్ డెవలపర్లు, సహ-డెవలపర్లకు యూనిట్లకు గడువు ముగియడం వల్ల ఎటువంటి ఇబ్బందులు ఎదురవకుండా చూసుకోవాలని సర్కారు డెవలప్మెంట్ కమిషనర్లను సర్కారు కోరింది. వివిధ తాత్కాలిక అనుమతులను 30.06.2020 గడువు తేదీతో గానీ దీనికి సంబంధించి సర్కారు నుంచి జారీ అయ్యే తదుపరి నిబంధన మేరకు మంజూరు చేయాలని సర్కారు సూచించింది.
(Visitor Counter : 145
ప్రధాన మంత్రి కార్యాలయం
మధ్యప్రదేశ్ లోని దతియాలో రోడ్డు ప్రమాద మృతులకు ప్రధాని నివాళి
ప్రధానమంత్రి జాతీయ సహాయ నిధి నుంచి ఎక్స్ గ్రేషియా ప్రకటన
మధ్యప్రదేశ్ లోని దతియా జిల్లాలో జరిగిన రోడ్డు ప్రమాదంలో ప్రాణాలు కోల్పోవటం పట్ల ప్రధాని శ్రీ నరేంద్ర మోదీ తీవ్ర దిగ్భ్రాంతి వ్యక్తం చేశారు. ప్రధానమంత్రి జాతీయ సహాయ నిధి నుంచి మృతుల కుటుంబాలకు ఎక్స్ గ్రేషియా ప్రకటించారు.
ప్రధాని కార్యాలయం ఇలా ట్వీట్ చేసింది :
"దతియా లో జరిగిన రోడ్డు ప్రమాదం హృదయ విదారకం. ఈ ప్రమాదంలో ప్రాణాలు కోల్పోయిన వారి కుటుంబాలకు నా ప్రగాఢ సానుభూతి తెలియజేస్తున్నాను. గాయపడిన వారు త్వరగా కోలుకోవాలని కోరుకుంటున్నాను. రాష్ట్ర ప్రభుత్వం స్థానిక అధికారులు తగిన సహాయ చర్యలు చేపడతారని భావిస్తున్నా: ప్రధాని మోదీ "
“ ఈ ప్రమాదంలో చనిపోయినవారి కుటుంబానికి రూ. 2 లక్షల చొప్పున ప్రధాన మంత్రి జాతీయ సహాయ నిధి నుంచి ఎక్స్ గ్రేషియా ఇవ్వబడుతుంది. గాయపడిన వారికి ఒక్కొక్కరికి రూ. 50,000 అందజేస్తారు. ”